ติดเชื้อเพิ่ม 3 ราย ไร้ตาย 3 วันติด ตรวจซ้ำ ติดเชื้อ ยะลา สูงผิดปกติ
ศบค. แถลง พบผู้ติดเชื้อเพิ่ม 3 ราย รวมยอดสะสม 2969 ราย ไร้ผู้เสียชีวิตเป็นวันที่ 3 รักษาหายแล้ว2739 ราย เคส จ.ยะลา ลือพบติดเชื้อ 40 ราย ชี้ตัวเลขน่าสงสัยสูงผิดปกติ สั่งตรวจซ้ำเพื่อความชัวร์วันที่ 3 พ.ค.นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.แถลงสถานการณ์การระบาดของไวรัสโควิด-19 ในประเทศไทย ประจำวันที่ 3 พ.ค. 2563วันนี้ มีผู้ป่วยติดเชื้อโควิด-19 เพิ่ม 3 ราย รวมติดเชื้อสะสม 2969 ราย รวมรักษาหายแล้ว 2739 ราย วันนี้ก็ยังไม่มีผู้เสียชีวิตเพิ่ม รวมผู้เสียชีวิตยังอยู่ที่ 54 ศพโฆษก ศบค. กล่าวว่า วันนี้ เป็นวันแรก เริ่มผ่อนปรน ผ่อนคลายมาตรการ ผู้ติดเชื้อ 3 ราย ผู้ติดเชื้อ 2 รายเกิดจากการสัมผัสใกล้ชิดผู้ติดเชื้อ เป็นคน กทม.ทั้งคู่ ชายและหญิง อีกรายเป็นชาย อยู่ที่จ.นราธิวาส ไปทำงานที่มาเลเซีย เข้าสู่กักตัว 14 วัน วันที่ 18 เม.ย.ที่ผ่านมาส่วนกระแสข่าว พบผู้ติดเชื้อเพิ่ม จำนวน 30-40 ราย เหตุเกิดที่ จ.ยะลา นั้น นพ.ทวีศิลป์ กล่าวต่อว่า ขอนำเรียนว่า ทางศูนย์ ศบค.ได้ให้ไปตรวจสอบข้อเท็จจริง พบว่า เป็นการทำการค้นหาผู้ติดเชื้อโควิด-19 เชิงรุก ใน 8 อำเภอ จ.ยะลา มีตัวเลขผู้ติดเชื้อ ประมาณ 311 คน มีผลเป็นลบ 271 คน ผลยืนยัน ติดเชื้อ 40 คน ใน 40 คนนี้ ลงไปดูรายละเอียด ผลที่พบเชื้อมากผิดปกติถึง 30% ทั้งที่อย่างเก่งที่ลงไปตรวจจะติดเชื้อไม่เกิน 2-3% เลยสั่งลงไปดูอย่างเข้มข้นแล้ว เลยต้องสั่งมีการทวนชุดข้อมูลนี้อีกสักครั้งหนึ่ง การพบกลุ่มก้อนใหญ่ก็ดี แต่ขอเวลา สอบทวนอีกครั้งหนึ่งในวันนี้ แล้วจะมีการตรวจซ้ำอีกครั้ง แล้วจึงจะมารายงานเพื่อความถูกต้อง ยืนยัน 40 คนนี้ ไม่มีการปกปิดข้อมูลแต่อย่างใด
ศบค. แถลง พบผู้ติดเชื้อเพิ่ม 3 ราย รวมยอดสะสม 2969 ราย ไร้ผู้เสียชีวิตเป็นวันที่ 3 รักษาหายแล้ว2739 ราย เคส จ.ยะลา ลือพบติดเชื้อ 40 ราย ชี้ตัวเลขน่าสงสัยสูงผิดปกติ สั่งตรวจซ้ำ 
โควิด-19,ไวรัสโคโรน่า,ไวรัสโคโรนา,ศบค.,ทวีศิลป์ วิษณุโยธิน,ติดเชื้อ 40 ราย ยะลา,ไฮไลต์ไวรัสโคโรน่า,ข่าวทั่วไป